XV Xuntes d’Escolines y Escolinos d’Avilés
#000000
Esti xueves 3 de mayu, a partir de les 10:30 hores, l’Auditoriu de la Casa la Cultura va recibir a 450 neños y neñes que van participar nes XV Xuntes d’Escolines y Escolinos d’Avilés.
Lo mesmo que la 39 Selmana de les Lletres Asturianes, esti alcuentru ente l’alumnáu de llingua asturiana d’Avilés va centrase na principalmente na obra Agua, arroz y maíz de la escritora Berta Piñán, premiu de Lliteratura Infantil y Xuvenil María Josefa Canellada en 2008. Too ello dedicao esti añu a la lliteratura infantil y pa xente mozo.
#000001
Los centros participantes nes XV Xuntes d’Escolinos y Escolinos d’Avilés son los que vienen darréu:
#000002
Alumnáu de 4o, 5o y 6o de Primaria
#000003
Los alumnos y alumnes prepararon nunos meses del cursu escolar la so actuación nestes Xuntes (actuaciones musicales, representaciones teatrales, llectures...) col tema d’esti añu. Los centros de Primaria lleven trabayando nos meses de marzu y abril talleres pa desenvolver el tema y na Casa la Cultura pondrán en comuña los sos trabayos. Too coordinao pola compañía de Teaatru Nun Tris, que’l Conceyu d’Avilés afaya pa que maestros y maestres puedan preparar l’actividá.
#000005
Per otru llau, el cartel anunciador de les Xuntes d’esti añu ye’l ganador del III Concursu de carteles pa centros de Primaria, que tein como fondu’l tema del llibru de Berta Piñán, Agua, arroz y maíz. Nél pue lleese una parte d’esta obra de l’autora asturiana, enmarcáu nun dibuxu obra de Daniel García, Hugo Loza, Iago Fraga, Diego Amores y Marcos Galileo Campos, toos ellos alumnos de 6u A del CEIP Villalegre. Los ganadores recibirán un premiu valoráu en 150 euros y la edición del cartel.
#000007
La Estaya de la Llingua del Conceyu d’Avilés ye un muérganu dientro de la Conceyalía de Cultura enfotáu na normalización y el desendolcu de la llingua asturiana en toles estayes de la vida social y cultural.
#000008